Συντεταγμένες: 42°2′46.7948″N 19°29′34.8000″E﻿ / ﻿42.046331889°N 19.493000000°E﻿ / 42.046331889; 19.493000000

Το **Κάστρο της Ροζάφας** (αλβανικά: Kalaja e Rozafës‎), γνωστό και ως **Κάστρο της Σκόδρας** (αλβανικά: Kalaja e Shkodrës‎) είναι κάστρο κοντά στην πόλη Σκόδρα, στη βορειοδυτική Αλβανία. Υψώνεται επιβλητικά σε ένα βραχώδη λόφο, 130 μέτρα πάνω από την επιφάνεια της θάλασσας και περιβάλλεται από τους ποταμούς Μποϊάνα και Δρίνο. Η Σκόδρα είναι η έδρα του Νομού Σκόρδας και είναι μια από τις παλαιότερες και πιο ιστορικές πόλεις της Αλβανίας, καθώς και σημαντικό πολιτιστικό και οικονομικό κέντρο.

Ιστορία
-------

### Αρχαιότητα

Λόγω της στρατηγικής του θέσης, ο λόφος κατοικείται από την αρχαιότητα. Υπήρξε προπύργιο των Ιλλυριών κατά τη διάρκεια της διακυβέρνησης των Λαβεατών και των Αρδιαίων, πρωτεύουσα των οποίων ήταν η Σκόδρα.

Κατά τη διάρκεια του Τρίτου Ιλλυρικού Πολέμου. ο Ιλλύριος βασιλιάς Γένθιος συγκέντρωσε τις δυνάμεις του στη Σκόδρα. Όταν δέχθηκε επίθεση από τον ρωμαϊκό στρατό με επικεφαλής τον Λούτσιους Ανίτσιους Γκάλους, ο Γένθιος κατέφυγε στην πόλη και παγιδεύτηκε εκεί ελπίζοντας ότι ο αδελφός του, Καραβάντιος, θα ερχόταν ανά πάσα στιγμή με έναν μεγάλο στρατό σωτηρίας, αλλά δεν συνέβη. Μετά την ήττα του, ο Γένθιος έστειλε δύο εξέχοντες αρχηγούς φυλών, τον Τεύτικο και τον Βέλλο, ως απεσταλμένους για να διαπραγματευτούν με τον Ρωμαίο διοικητή. Την τρίτη ημέρα της εκεχειρίας, ο Γένθιος παραδόθηκε στους Ρωμαίους, τέθηκε υπό κράτηση και στάλθηκε στη Ρώμη. Ο ρωμαϊκός στρατός βάδισε βόρεια της Λίμνης Σκόδρας όπου, στο Μεντούν, συνέλαβε τη σύζυγο του Γένθιου, Βασίλισσα Ετούτα, τον αδελφό του, Καραβάντιο, τους γιους του, Σκερδιλάιδα και Πλευράτους, μαζί με κορυφαίους Ιλλυριούς.

Η πτώση του Ιλλυρίου Βασιλείου το 168 π.Χ. μεταδίδεται από τον Τίτο Λίβιο με τελετουργικό τρόπο του θριάμβου του Ανίτσιους στη Ρώμη:

|  |  |  |
| --- | --- | --- |
| « | Σε λίγες μέρες, τόσο στη στεριά όσο και στη θάλασσα, νίκησε τη γενναία ιλλυρική φυλή, η οποία είχε βασιστεί στη γνώση της δικής της επικράτειας και των οχυρώσεων. |  » |

### Μεσαιωνική και Οθωμανική περίοδος

Ο Γερμανός συγγραφέας και εξερευνητής του 19ου αιώνα Γιόχαν Γκέοργκ φον Χαν πρότεινε ότι η αρχαία και μεσαιωνική πόλη της Σκόδρας βρισκόταν αμέσως νότια του λόφου Ροζάφα, μεταξύ του λόφου και της συμβολής του Μποϊάνα και του Δρίνου. Οι οχυρώσεις, όπως έχουν διατηρηθεί μέχρι σήμερα, είναι κυρίως ενετικής προέλευσης.

Μέσα στο κάστρο υπάρχουν τα ερείπια μιας βενετσιάνικης καθολικής εκκλησίας του 13ου αιώνα, που θεωρείται από τους μελετητές ως ο καθεδρικός ναός του Αγίου Στεφάνου, ο οποίος μετά την Πολιορκία της Σκόδρας τον 15ο αιώνα, όταν η Οθωμανική Αυτοκρατορία κατέλαβε την πόλη, μετατράπηκε στο Τζαμί του Φατίχ Σουλτάν Μεχμέτ.

Το κάστρο υπήρξε ο τόπος πολλών διάσημων πολιορκιών, συμπεριλαμβανομένης της Πολιορκίας της Σκόδρας το 1478-79 και της Πολιορκίας της Σκόδρας το 1912-13. Το κάστρο και τα περίχωρά του αποτελούν ένα Αρχαιολογικό Πάρκο της Αλβανίας.

Εικόνες
-------

* Κεντρικό τμήμα του κάστρουΚεντρικό τμήμα του κάστρου
* Εσωτερική άποψη του κάστρουΕσωτερική άποψη του κάστρου
* Μιναρές του του Τζαμιού του Φατίχ Σουλτάν ΜεχμέτΜιναρές του του Τζαμιού του Φατίχ Σουλτάν Μεχμέτ
* Ένα τμήμα του τοίχου κατάφυτο από γρασίδιΈνα τμήμα του τοίχου κατάφυτο από γρασίδι
* Το κάστρο το 1863Το κάστρο το 1863
* Άποψη του ποταμού Μποΐάνα από τα τείχη του κάστρουΆποψη του ποταμού Μποΐάνα από τα τείχη του κάστρου
* Ερείπια του κάστρουΕρείπια του κάστρου

Δείτε επίσης
------------

* Αλβανικές λαϊκές δοξασίες
* Τουρισμός στην Αλβανία

Παραπομπές
----------

1. ↑  Evans 2006, σελ. 83.
2. ↑  Berranger 2007.
3. ↑  Wilkes 1995, σελ. 174.
4. ↑  Wilkes 1995, σελ. 72.
5. ↑  Von Hahn 1854.
6. ↑  Kiel 1990, σελ. 230.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κάστρο της Ροζάφας** |

* Fischer, Bernd j. (2002). *Albanian identities: myth and history*. Indiana University Press. ISBN 978-0-253-34189-1. Ανακτήθηκε στις 23 Σεπτεμβρίου 2010.
* Wilkes, J. J. (1995). *The Illyrians*. Οξφόρδη: Blackwell Publishing. ISBN 0-631-19807-5.
* Von Hahn, J.G. (1854). *Albanesische Studien*. Ιένα: Verlag von Friedrich Mauke.
* Kiel, Machiel (1990). Research Centre for Islamic History, Art and Culture, επιμ. *Ottoman architecture in Albania (1385-1912)* (στα Γερμανικά). Band 5. Κωνσταντινούπολη. ISBN 92-9063-330-1.
* Berranger, Danièle (2007). *Épire, Illyrie, Macédoine: mélanges offerts au professeur Pierre Cabanes*. Presses Univ Blaise Pascal. ISBN 2845163517.
* Evans, Arthur (2006). *Ancient Illyria: An Archaeological Exploration*. I.B.Tauris. ISBN 1845111672.
* Elsie, Robert (1994). *Albanian Folktales and Legends*. Naim Frashëri Publishing Company. Αρχειοθετήθηκε από το πρωτότυπο στις 28 Ιουλίου 2009. Ανακτήθηκε στις 15 Απριλίου 2022.
* Dundes, Alan (1996). *The Walled-Up Wife: A Casebook*. University of Wisconsin Press. ISBN 9780299150730.
* Cornis-Pope, Marcel· Neubauer, John (2004). *History of the Literary Cultures of East-Central Europe: Junctures and Disjunctures in the 19th and 20th Centuries*. John Benjamins Publishing. ISBN 978-90-272-3455-1.
* Skëndi, Stavro (2007). *Poezia epike gojore e shqiptarëve dhe e sllavëve të jugut*. Instituti i Dialogut & Komunikimit. ISBN 9789994398201.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 295678196
* GND: 103061069X

 |

 |